Diari Oficial de la Generalitat Valenciana


Sumari del DOGV 4702, del 01-03-2004 (2004/1781)

RESOLUCIÓ rectoral de 18 de novembre de 2003, de la Universitat Miguel Hernández d'Elx, referència 1023/03, de delegació de competències.
-----------------------------------------------------------------------------------------------------------------------------------------

### Dades del document

Número de DOGV
:   4702

Data del DOGV
:   01-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1781


Data del document
:   18-11-2003

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * competència administrativa
    * universitat
    * delegació de poders

RESOLUCIÓ rectoral de 18 de novembre de 2003, de la Universitat Miguel Hernández d'Elx, referència 1023/03, de delegació de competències. [2004/X1781]
  
Fent ús de les potestats i funcions conferides pel Decret 137/1997, d'1 d'abril, del Govern Valencià, incloses especialment en la Secció Primera del Capítol III, pel qual s'aprova la Normativa Singular Reguladora de la Universitat Miguel Hernández.
  
En virtut del Decret 129/2002, de 30 de juliol, del Govern Valencià, pel qual s'aprova el Reglament electoral per a la constitució del claustre constituent de la Universitat Miguel Hernández d'Elx, i es dicten normes per a la constitució del Consell de Govern Provisional, i havent-se constituït aquest en sessió de 7 de gener de 2003.
  
Segons l'acord del Consell de Govern Provisional en sessió de 7 de gener de 2003, pel qual es regula l'àmbit competencial i executiu de les funcions del rector, que dimanen dels articles 20 i següents de la Llei Orgànica 6/2001, de 21 de desembre, d'Universitats.
  
I a l'objecte d'assolir una major eficàcia en la gestió, alhora que evitar una sobrecàrrega i acumulació de funcions en la persona del rector, sense minva de les garanties jurídiques dels particulars, i de conformitat amb allò previst en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:
  
Delegar en el vicerector d'Afers Econòmics, Ocupació i Relació amb l'Empresa les competències següents, de gestió econòmica:
  
1. L'autorització, disposició, reconeixement d'obligacions i ordenar el pagament de les despeses del capítol I, referents al personal de la Universitat Miguel Hernández d'Elx, amb excepció de la nòmina i la Seguretat Social.
  
2. Les facultats econòmiques i financeres d'autorització, disposició, reconeixement d'obligacions i ordenació del pagament de despeses d'import inferior a 300.000 euros (IVA inclòs).
  
3. La signatura de transferències bancàries i xecs per al pagament de les despeses a què fan referència els apartats anteriors.
  
4. Autoritzar les peticions d'actualització i fraccionament del pagament de deutes.
  
5. Totes les actuacions inherents a la contractació administrativa que la legislació en matèria de contractes administratius atribueixen al rector com a òrgan de contractació, sense perjudici de les limitacions que esta o els reglaments de la Universitat establisquen, d'aquells contractes d'obres, subministraments, de consultoria i assistència i de serveis de quantia inferior a 300.000 euros (IVA inclòs), de pressupost de contractació.
  
Les facultats delegades comprenen:
  
a) L'aprovació de la despesa.
  
b) L'aprovació del projecte d'obres, si fa el cas, del plec de clàusules administratives particulars, del plec de prescripcions tècniques, quan hi escaiga, i de l'expedient de contractació.
  
c) L'adjudicació dels contractes en els expedients de la quantia indicada anteriorment.
  
d) La formalització dels contractes esmentats en document administratiu o escriptura pública, si escau.
  
e) Les altres facultats que el text refós de la Llei de Contractes de les Administracions Públiques i el seu Reglament General atribueixen a l'òrgan de contractació.
  
La present delegació d'atribucions no impedirà la possibilitat del rector d'advocar per a ell el conéixement i la seua resolució.
  
De conformitat amb el que disposa l'article 13 de la Llei de Règim Jurídic de les Administracions Públiques i del Procediment Administratiu Comú, sempre que l'òrgan delegat faça ús de la delegació inclosa en la present resolució, es farà constar esta circumstància expressament en l'acte administratiu que s'hi dicte.
  
En cap cas podran delegar-se les atribucions que es tinguen, alhora, per delegació inclosa en esta resolució.